આતંકવાદને ખતમ કરવાનાં દુનિયાભરનાં દેશોનાં પ્રયાસો છતાં તેનાથી હજુ છુટકારો મળ્યો નથી અને નજીકના ભવિષ્યમાં તેનો આસાર પણ દેખાતા નથી.એક બાજુ અમેરિકા સહિતનાં દેશો સામે લડી લડીને આઇએસ જેવા આતંકવાદી સંગઠનોની કમર તૂટી ગઇ છે. બીજી બાજુ અલકાયદા ફરીથી તાકાતવર બની રહ્યું હોવાનાં ચિંતાજનક અહેવાલો આવી રહ્યા છે. ખાસ કરીને ભારત માટે આ અહેવાલો વધુ ચિંતાની વાત છે કેમકે અલકાયદા હવે ભારતને નિશાન બનાવવા માગે છે.